O mare sportivă a murit la 46 de ani. A jucat volei în naționala României, dar și a Greciei
- Ionel Sclavone
- 4 martie 2024, 20:01
O mare sportivă a României a murit la vârsta de 46 de ani. A jucat volei pentru pentru naționalele României și a Greciei, țară în care și-a încheiat cariera de jucătoare. În semn de omagiu, grecii au retras tricoul cu numărul zece pe care l-a purtat.
A murit una dintre jucătoarele de volei importante ale României. Ruxandra Dumitrescu, fostă jucătoare la echipa națională și antrenoare la un club privat din Sibiu, a încetat din viață duminică seara.
A murit o mare sportivă
Federația Română de Volei a anunțat fosta mare jucătoare de volei Ruxandra Dumitrescu, în vârstă de 46 de ani, a murit, duminică, 3 martie. Născută la Rm. Vâlcea, a jucat în prima ligă la Dacia Pitești. Apoi a plecat în Grecia, unde a devenit căpitanul echipei Panathinaikos Atena.
Ruxandra Dumitrescu a obținut cetățenia greacă și a evoluat pentru echipa națională a acestei țări. A fost declarată cea mai bună jucătoare a Greciei la Jocurile Olimpice de la Atena 2004.
"Drum lin spre stele, Ruxi Dumitrescu! O veste groaznică în voleiul feminin românesc! Duminică seara, la doar 46 de ani, ne-a părăsit Ruxi Dumitrescu, o fostă mare jucătoare care a evoluat atât pentru naționala României, cât și pentru cea a Greciei", a anunțat Federația Română de Volei, despre jucătoarea care a murit.
Cartea de vizită a Ruxandrei Dumitrescu
Sportiva care a murit, Ruxandra Dumitrescu, s-a năsuct la Râmnicu Vâlcea și a debutat în prima ligă la Dacia Pitești, în anul 1994. După trei ani, ea a plecat în Grecia, fiind transferată la FO Vrilissia. A mai jucat pentru Panathinaikos și Iraklis Kifisias, până la retragerea din activitatea sportivă, în 2014. A fost considerată una dintre cele mai bune jucătoare din Grecia.
Jucătoarea care a murit duminică, a câștigat șapte campionate și opt Cupe ale Greciei. Ea a jucat un an pentru naționala României, între 1994 și 1995. Cu naționala României a participat la Mondialul din 1994. Ulterior, după ce s-a mutat în Grecia, a obținut cetățenia și a jucat pentru naționala elenă din 2004 până în 2009.
În Grecia a fost căpitan la Panathinaikos Atena și a devenit cea mai bună jucătoare a Greciei la Jocurile Olimpice de la Atena 2004. În semn de respect, grecii au retras tricoul cu numărul 10 în momentul în care ea a anunțat că nu va mai juca volei.
Jucătoarea care a murit antrena la Sibiu
După ce a revenit în țară, Ruxandra Dumitrescu a început să antreneze la un club privat din Sibiu, Alpha Volleyball. În mesaj nu se vorbește despre cauza morții marii jucătoare de volei.
"Din păcate, inima ei s-a oprit duminică seara, pentru totdeauna. Îi vom păstra vie amintirea! Drum lin spre stele, Ruxi Dumitrescu!", se arată în comunicatul de presă emis de Federația Română de Volei.
Ruxandra Dumitrescu a fost căsătorită cu Alexandros Nikolaidos, un cunoscut sportiv grec, de taekwondo. Acesta a murit, la rândul său, în urmă cu un an și jumătate. Alexandros a fost vicecampion olimpic în 2004, iar în 2008 a purtat torța la Olimpiadă, după care a cucerit din nou argintul.
Cei doi au împreună un fiu, Filip Nikolaidis, de 13 ani, care joacă baschet la CSU Alpha. De Filip se vor ocupa în continuare parinții fostei sportive, care sunt stabiliți la Vâlcea.